Publication: Magyar Közlöny
Issue: MK-2010-11 (Year: 2010, Number: 11)
Era: contemporary
Section: „Egyetért-e azzal, hogy az Országgyûlés módosítsa a Polgári Perrendtartásról szóló 1952. évi III. törvény (Pp.) 212. §
Paragraph Index: 362

(2) bekezdését oly módon, hogy „ha a bíróság tanácsban jár el, és a tanács nem egyhangú határozatot hoz, akkor a bíró különvéleményét jegyzõkönyvbe kell foglalni vagy a különvéleményt külön iratban a jegyzõkönyvhöz kell csatolni és e különvéleményre az írásba foglalt határozatban is utalni kell”?” Az Országos Választási Bizottság megállapítja, hogy az aláírásgyûjtõ ív mintapéldányán szereplõ kérdés nem felel meg az Nsztv. 13. § (1) bekezdésében foglalt egyértelmûség követelményének. A népszavazásra feltenni kívánt kérdés számos kérdést tartalmaz, amelyek külön-külön is megválaszolhatóak. Ezáltal a választópolgárnak nincs lehetõsége az egyes kérdések között különbséget tenni és részkérdésenként véleményt nyilvánítani a kezdeményezésrõl. Továbbá a jogalkotó számára sem egyértelmû a kérdés, mivel nem világos, hogy a beadványozó mit ért a „különvéleményre az írásba foglalt határozatban is utalni kell” kifejezés alatt. Azt jelenti-e, hogy magát a különvéleményt kell a határozatban rögzíteni vagy utóbb utalni kell annak meglétére. Fentiek alapján az Nsztv. 10. § c) pontja szerint, az Országos Választási Bizottság megtagadja az aláírásgyûjtõ ív hitelesítését, ha a kérdés megfogalmazása nem felel meg a tör vény ben elõírt követelményeknek. II. A határozat az Nsztv. 2. §-án, 10. §-ának c) pontján és a 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/688d9b791075f08fef4306c55e1e02b8a72efedc/dokumentumok/1140b6d1dcfef12aa8becea4bafffbb67e1799a8/letoltes